ભારતીય ફૂટબોલ ચાહકોને તા. ૬ ઓક્ટોબરથી શરૂ થનારા વિશ્વકપ પહેલાં તા. ૪ ઓક્ટોબર ને બુધવારે મુંબઈના ડી. વાય. પાટીલ સ્ટેડિયમમાં રમાનારી ફ્રેન્ડલી મેચમાં દિગ્ગજ ફૂટબોલ ખેલાડીઓને જોવાની તક મળશે. આ મેચની મજા ફ્રીમાં માણી શકાશે, કારણ કે આ મેચ માટે કોઈ ટિકિટ રાખવામાં આવી નથી. આ મેચમાં કાર્લોસ વાલ્ડેરામા, ફર્નાન્ડો મોરિનતેસ, માર્સેલ ડેસાઇલી, જ્યોર્જ કેમ્પોસ અને એમાનુએલ એક્યુનેકે જેવા દિગ્ગજો મેદાનમાં ઊતરવાના છે.